EELNÕU 2020/315
								KOMISJONID:
eelarve- ja arengu-		
haridus-		
kultuuri- 		
majandus-	JK	
revisjoni-		
sotsiaal- 		

VILJANDI LINNAVOLIKOGU

OTSUS
17. detsember 2020   nr
Eluruumi võõrandamine otsustuskorras

Viljandi linna omandis on eluruum Tamsalu mnt 8-4 Vajangu külas Tapa vallas. Viljandi Linnavolikogu 30.05.2012 määrusega nr 118 kinnitatud “Viljandi linnavara valitsemise kord” § 20 lõike 1 punkti 1a, § 21 lõike 1 ja § 22 lõike 1 punkti 3 alusel Viljandi Linnavolikogu

o t s u s t a b:

1.	Võõrandada otsustuskorras Viljandi linnale kuuluv korteriomand asukohaga Tamsalu mnt 8-4, Vajangu küla, Tapa vald, Lääne-Viru maakond (Tartu Maakohtu Kinnistusosakonnas avatud korteriomandi kinnistusraamatu registriosa nr 4828131, katastritunnus 78702:001:0119, pindala 4007,0 m², elamumaa 100%), mis koosneb 553/6716 mõttelisest osast kinnisasjast ja eriomandi esemeks on eluruum nr 4 üldpinnaga 55,30 m²) kinkelepinguga Tapa Vallavalitsusele (registrikood 75033477) tingimusel, et Tapa Vallavalitsus teeb kõik toimingud, mis on vajalikud valduse kinnistusraamatusse kandmiseks.

2.	Volitada linnapead või tema asendajat edasivolitamise õigusega sõlmima kinkelepingut. Selleks volitatakse teda esitama ja vastu võtma kõiki vajalikke avaldusi ja dokumente, Viljandi linna nimel lepingule alla kirjutama ja teostama kõik, mis on seotud nimetatud ülesande täitmisega.

3.	Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4.	Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Andres Mägi
Esitatud: 
Esitaja: Viljandi Linnavalitsus			Ettekandja: Kalvi Märtin
Lk arv: 3
Hääletamine: nõudmisel

Seletuskiri
Eluruumi võõrandamine otsustuskorras

“Viljandi linnavara valitsemise kord” § 20 lõike 1 punkti 1a järgi otsustab linnavara võõrandamise volikogu, kui võõrandamise objektiks on kinnisvara, sama korra § 21 lõike 1 järgi toimub linnavara võõrandamine otsustuskorras tasu eest, tasuta või alandatud hinna eest. Korra § 22 lõike 1 punkti 3 alusel võib linnavara võõrandada otsustuskorras, kui vara võõrandatakse avalik-õiguslikele juriidilistele isikutele, mittetulundusühingutele või sihtasutustele.

Korteriomand asukohaga Tamsalu mnt 8-4, Vajangu küla, Tapa vald, Lääne-Viru maakond (registriosa nr. 4828131) tuli Viljandi linna omandisse, kui 12.10.2018. a suri kinnisasja omanik Vladimir Bõstrov. Kõik teadaolevad Vladimir Bõstrovi seadusjärgsed pärijad on esitanud pärandist loobumise avalduse. Vastavalt pärimisseaduse § 125 lõikele 3 on seadusjärgne pärija pärandi avamise koha kohalik omavalitsus. Pärandaja viimane alaline elukoht oli Posti tn 14-7, Viljandi linn.

Notar Irma Rahnu määras pärandaja pärimismenetluses inventuuri tegijaks kohtutäitur Raigo Pärsi (Pärs). Pärandvara inventuuri järgselt seisab hoone, milles on korter, tühjana ja on valdavalt lagunenud. Olemasoleva info põhjal hindab kohtutäitur korteriomandi väärtuseks 200 eurot.

Nimetatud eluruumi kasutamise järgi puudub vajadus ning see on linnale mittevajalik. Eelnevast lähtuvalt on kinnisvara haldusamet seisukohal, et antud eluruum on otstarbekas võõrandada tasuta, kinkimise teel, huvitatud isikule Tapa Vallavalitsusele tingimusel, et Tapa Vallavalitsus teeb kõik kinkimisega seotud vajalikud toimingud. 

(allkirjastatud digitaalselt)
Andres Mägi
kinnisvara haldusameti juhataja